CELEX: 32021D0102
Language: el
Date: 2021-01-25 00:00:00
Title: Απόφαση (ΕΕ) 2021/102 του Συμβουλίου της 25ης Ιανουαρίου 2021 για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο της κοινής επιτροπής που συστάθηκε με την ευρωμεσογειακή συμφωνία αεροπορικών μεταφορών μεταξύ της Ευρωπαϊκής Κοινότητας και των κρατών μελών της, αφενός, και του Βασιλείου του Μαρόκου, αφετέρου, όσον αφορά την έκδοση του εσωτερικού κανονισμού της κοινής επιτροπής

1.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 34/29
               
            
         ΑΠΟΦΑΣΗ (ΕΕ) 2021/102 ΤΟΥ ΣΥΜΒΟΥΛΙΟΥ
         της 25ης Ιανουαρίου 2021
         για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο της κοινής επιτροπής που συστάθηκε με την ευρωμεσογειακή συμφωνία αεροπορικών μεταφορών μεταξύ της Ευρωπαϊκής Κοινότητας και των κρατών μελών της, αφενός, και του Βασιλείου του Μαρόκου, αφετέρου, όσον αφορά την έκδοση του εσωτερικού κανονισμού της κοινής επιτροπής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία αεροπορικών μεταφορών μεταξύ της Ευρωπαϊκής Κοινότητας και των κρατών μελών της, αφενός, και του Βασιλείου του Μαρόκου, αφετέρου (1) («συμφωνία») συνήφθη από την Ένωση με την απόφαση (ΕΕ) 2018/146 του Συμβουλίου (2) και τέθηκε σε ισχύ στις 19 Μαρτίου 2018.
                  
               
                     (2)
                  
                  
                     Με το άρθρο 22 της συμφωνίας συστήνεται κοινή επιτροπή αποτελούμενη από εκπροσώπους των συμβαλλομένων μερών («κοινή επιτροπή») υπεύθυνη για τη διαχείριση της συμφωνίας και την ορθή εφαρμογή της.
                  
               
                     (3)
                  
                  
                     Το άρθρο 22 παράγραφος 6 της συμφωνίας προβλέπει ότι η κοινή επιτροπή θεσπίζει τον εσωτερικό της κανονισμό.
                  
               
                     (4)
                  
                  
                     Προκειμένου να διασφαλιστεί η ορθή εφαρμογή της συμφωνίας, θα πρέπει να θεσπιστεί ο εσωτερικός κανονισμός της κοινής επιτροπής.
                  
               
                     (5)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης κατά την πρώτη συνεδρίαση της κοινής επιτροπής, δεδομένου ότι η απόφαση της κοινής επιτροπής για τη θέσπιση του εσωτερικού της κανονισμού θα έχει έννομα αποτελέσματα για την Ένωση. Η θέση της Ένωσης στο πλαίσιο της κοινής επιτροπής θα πρέπει να βασίζεται στο σχέδιο απόφασης της κοινής επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στην πρώτη συνεδρίαση της κοινής επιτροπής που συστάθηκε με το άρθρο 22 της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Κοινότητας και των κρατών μελών της, αφενός, και του Βασιλείου του Μαρόκου, αφετέρου, όσον αφορά τη θέσπιση του εσωτερικού κανονισμού της κοινής επιτροπής, βασίζεται στο σχέδιο απόφασης της κοινής επιτροπής (3).
            Οι εκπρόσωποι της Ένωσης στο πλαίσιο της Κοινής Επιτροπής μπορούν να συμφωνήσουν σε αλλαγές ήσσονος σημασίας στο σχέδιο απόφασης της κοινής επιτροπής χωρίς περαιτέρω απόφαση του Συμβουλίου.
         
         
            Άρθρο 2
            Η παρούσα απόφαση τίθεται σε ισχύ την ημέρα της έκδοσής της.
         
         
            Βρυξέλλες, 25 Ιανουαρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Ευρωμεσογειακή συμφωνία αεροπορικών μεταφορών μεταξύ της Ευρωπαϊκής Κοινότητας και των κρατών μελών της, αφενός, και του Βασιλείου του Μαρόκου, αφετέρου (ΕΕ L 386 της 29.12.2006, σ. 57).
         
            (2)  Απόφαση (ΕΕ) 2018/146 του Συμβουλίου, της 22ας Ιανουαρίου 2018, για τη σύναψη, εξ ονόματος της Ένωσης, της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Κοινότητας και των κρατών μελών της, αφενός, και του Βασιλείου του Μαρόκου, αφετέρου (ΕΕ L 26 της 31.1.2018, σ. 4).
         
            (3)  Βλέπε έγγραφο ST 14010/20 στον ιστότοπο http://register.consilium.europa.eu.